— Якая тут тайна? Чалавек я адкрыты, люблю ўсім дзяліцца. Мне здаецца, што як пачастую чалавека ці чым дапамагу, падкажу, то мне і самой харашэй становіцца. Для аднаго замесу бяру звычайна 5 кілаграмаў мукі, 2 літры малака, пачак маргарыну, шклянку алею, кілаграм цукру, 6 яек (у цеста дабаўляюцца толькі бялкі, а жаўткі ідуць для змазкі верху), дрожджы, ванілін, разынкі. Малако і яйкі ў нас дамашнія. Ды і руская печ не заменіць ніякую духоўку.